तेजस्वी यादव के संकल्पों को जन-जन तक पहुँचाया जा रहा है-अविनाश आनंद

Tue, 18 Feb 2025 07:20:45 +0000

⁣लोकेशन : फारबिसगंज

फारबिसगंज विधानसभा के विभिन्न क्षेत्रों में जाकर दलित,महादलित, अतिपिछड़ा,वंचित और उपेक्षित लोगों के बीच जनसंवाद कर राजद नेता सह अतिपिछड़ा प्रकोष्ठ के प्रदेश उपाध्यक्ष मंडल अविनाश आनन्द द्वारा तेजस्वी यादव के संकल्पों को जन-जन तक पहुँचाया जा रहा है। श्री आनंद ने कहा नेता प्रतिपक्ष और बिहार के भविष्य तेजस्वी यादव ने शपथ लिया है कि राजद की सरकार बनने पर “माई-बहिन मान योजना” से माँ-बहनों को प्रतिमाह 2500की राशि प्रतिमाह दी जायेगी।
राजद नेता श्री आनन्द द्वारा सैफगंज पंचायत जनसंवाद सभा का आयोजन कर महिलाओं और आमजनों को माई-बहिन मान योजना के फायदे और इससे उनके आर्थिक स्तर में सुधार की बातों को विस्तार से रखा।उपस्थित लोगों की जनसमस्या को ध्यान से सुना।समाजिक सुरक्षा पेंशन की राशि 400 से बढ़ाकर 1500 की जायेगी,सभी घरों में 200 यूनिट बिजली मुफ्त दी जायेगी,बिहार के युवाओं को रोजगार,अच्छी शिक्षाऔर स्वास्थ व्यवस्था दी जायेगी।जिससे बिहार के बहुसंख्यक गरीब महिलाओं,बुजुर्ग और आमलोगों को आर्थिक रूप से संबल करने का ऐतिहासिक कार्य होगा।महिलाओं और गरीबों में आर्थिक स्वावलंबन और समृद्धि आयेगी।
श्री आनन्द ने बताया कि जन-जन के युवा नेता तेजस्वी यादव के कथनी और करनी में समानता है।उन्होंने बिहार की जनता की समृद्धि के लिये जो संकल्प और शपथ लिया उसे राजद की सरकार बनते ही एक महीने के अंदर पूरा करेंगे।कार्यक्रम में राजद के युवा साथी रामनारायण विश्वास ने राजद जी सदस्यता अभियान और तेजस्वी के संकल्प को विस्तार से चर्चा की।
जनसंवाद कार्यक्रम में सैफगंज पंचायत अध्यक्ष राजद मोतल्लिब आलम, पंचायत उपाध्यक्ष शिवशंकर सिंह,कामेश्वर चौपाल, सुबोध दास,मिथिलेश ऋषिदेव,रामलाल किस्कु,धर्मेंद्र यादव,सावन साह,सूरज भगत,कृष्ण ऋषिदेव,छूथहरू ऋषिदेव,पवन चौपाल,सोमी ऋषिदेव,शंकर हेम्ब्रम,श्यामू ऋषिदेव,सिकंदर ऋषिदेव,राजेश राम,संजीत ऋषिदेव,मुकेश ऋषिदेव,विजेंद्र ऋषिदेव,कलिया देवी,शोभा देवी,मुसनी देवी,राधा देवी,मासोमत रंभा देवी,गीता देवी सहित सैकड़ों की संख्या में आमलोग उपस्थित रहे।